CELEX: 62011TN0546
Language: da
Date: 2011-10-11 00:00:00
Title: Sag T-546/11: Sag anlagt den 11. oktober 2011 — Technion — Israel Institute of Technology og Technion Research & Development mod Kommissionen

3.12.2011   
            
            
               DA
            
            
               Den Europæiske Unions Tidende
            
            
               C 355/28
            
         Sag anlagt den 11. oktober 2011 — Technion — Israel Institute of Technology og Technion Research & Development mod Kommissionen
   (Sag T-546/11)
   2011/C 355/51
   Processprog: fransk
   
      Parter
   
   
      Sagsøger: Technion — Israel Institute of Technology (Haifa, Israel) og Technion Research & Development Foundation Ltd (Haifa) (ved advokaterne D. Grisay og D. Piccininno)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Stævningen med påstand om annullation i henhold til artikel 263 i traktaten om Den Europæiske Unions funktionsmåde modtages.
            
         
               —
            
            
               Sagen antages til realitetsbehandling.
            
         
               —
            
            
               Principalt gives sagsøgeren medhold og afgørelsen vedtaget af Europa-Kommissionens Generaldirektorat for Informationssamfundet og Medier den 2. august 2011 annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren gjort tre anbringender gældende.
   
               1)
            
            
               Første anbringende vedrørende tilsidesættelse af væsentlige formkrav, der er delt i to led, baserer sig på:
               
                           —
                        
                        
                           På den ene side fraværet af begrundelse og begrundelsens utilstrækkelighed, for så vidt som Kommissionen ikke med hensyn til to af de fire omhandlede kontrakter angiver begrundelsen og de beviser, som ligger til grund for, at det i den anfægtede afgørelse fastslås, at de støtteberettigede omkostninger skal justeres.
                        
                     
                           —
                        
                        
                           På den anden side tilsidesættelse af retten til et forsvar, for så vidt som Kommissionen har modsat sig, at Technion — Israel Institute of Technology får kendskab til og kan udtale sig om de dokumenter, der ligger til grund for den anfægtede afgørelse.
                        
                     
         
               2)
            
            
               Andet anbringende vedrørende et åbenbart fejlagtigt skøn, idet den anfægtede afgørelse ikke på grundlag af de påberåbte forhold beviser, at de ydelser, som Kommissionen kræver tilbagebetalt, ikke faktisk er blevet udført.
            
         
               3)
            
            
               Tredje anbringende vedrørende tilsidesættelse af princippet om den berettigede forventning og proportionalitetsprincippet, idet Kommissionen:
               
                           —
                        
                        
                           har vedtaget en afgørelse om justering af de støtteberettigede omkostninger, mens den inden kontrakternes underskrivelse godkendte omkostningerne ved gennemførelsen af nævnte projekter og
                        
                     
                           —
                        
                        
                           har krævet en justering af de støtteberettigede omkostninger med et beløb, der overstiger det beløb, som de har løftet bevisbyrden for.